President kirjutas alla dekreedile "Kasahstani Vabariigi pealinna Astana ümbernimetamisest Kasahstani Vabariigi pealinnaks Nur-Sultaniks", öeldakse presidendiameti veebilehel.

Otsusega kaasnesid linnas mõnede elanike ja opositiooni esindajate meeleavaldused.

Kasahstani parlament toetas kolmapäeval ettepanekut panna pealinnale uus nimi riigi kauaaegse valitseja Nursultan Nazarbajevi eesnime järgi.

Ettepaneku tegi ajutiseks presidendiks saanud senine parlamendi esimees Tokajev.

Pea kolmkümmend aastat presidendiametit pidanud Nazarbajev teatas teisipäeval ootamatult tagasiastumisest.

Linn sai uue nime viimase kuuekümne aasta jooksul juba neljandat korda, teatas Reuters. Esmalt kandis linn nime Akmolinsk, siis Tselinograd ja Akmola, enne kui see nimetati 1997. aastal, kui Nazarbajev viis sinna riigi pealinna, Astanaks, mis tähendab otsetõlkes pealinna.

Võimud on siiski teatanud, et paljud asutused ja ettevõtted, mille nimes sisladub sõna Astana, sälitavad senise nimekuju.